‏21 אוקטובר 2019

‏כ"ב תשרי תש"פ

**נוהל קבלת אישור מוועדות האתיקה למחקרים**

דוקטורנטים, פוסט-דוקטורנטים וחברי סגל יקרים,

בהתאם לנוהל המכונה "**אתיקה במחקרים מדעיים שבהם מעורבים בני אדם**", מרבית המחקרים המתקיימים בפקולטה שלנו מערבים בני אדם, ולכן מחייבים אישור מועדת האתיקה.

הגדרת "**מחקר מדעי בו מעורבים בני אדם**" הינה כל מחקר מדעי שבו מעורבים בני אדם בהשתתפותם הישירה והפעילה, כולל נטילת חלק בראיונות, במילוי שאלון או בשיחה בשדה המחקר, כולל בשיחה שמתנהלת בפורומים באינטרנט, בהשתתפות חוקר או חוקרת בהקשר של פעילותם המחקרית.

האישור נדרש בכל מחקר שנערך בידי חוקר או חוקרת העובדים באוניברסיטה העברית והמתבצע בתחומיה או בשמה גם מחוץ לאוניברסיטה, כולל תלמידי בוגר ומוסמך, שכותבים למשל עבודה סמינריונית ואוספים נתונים במסגרתה תוך אינטראקציה עם הנחקרים.

**למי פונים?**

**יש להגיש את הבקשות לאישור אתי לביצוע מחקר לפי החלוקה הבאה:**

1. **עבודות סמינריוניות ברמת לימודי הבוגר ולימודי המוסמך** **ועבודות גמר ברמת המוסמך**

יש לבקש אישור אתי מהועדה המחלקתית של כל מחלקה בהתאם לדרישותיה.

1. **דוקטורנטים, פוסט-דוקטורנטים וחברי סגל אשר אינם זקוקים לאישור IRB** (אישור IRB נדרש על ידי קרנות מימון חיצוניות לאוניברסיטה) אנא שילחו את הבקשה ליו''ר ועדת האתיקה בפקולטה, פרופ' נורית ירמיה. [yirmiyanurit@gmail.com](mailto:yirmiyanurit@gmail.com).
2. **מחקרים במימון קרנות חוץ**, **המחייבים אישור IRB**. יש להגיש את הבקשה לועדת האתיקה העליונה של האוניברסיטה, דרך יו''ר הועדה, פרופ׳  רקפת צ׳רנינסקי [Rakefetc@hadassah.org.il](mailto:Rakefetc@hadassah.org.il)

ועדת האתיקה העליונה פועלת כ- Institutional Review Board ומחויבת בהרכב ובאופני פעולה מוגדרים כמפורט באתר NIH. מממנים שונים ובמיוחד ה ISF וה NIH דורשים אישור בתקן כזה כתנאי למימון מחקרים על ידם. לועדה העליונה יש Federal Wide Assurance מה.NIH

במקרה של שאלות, **ובכל מקרה של עיכוב במתן האישור מאחת מהוועדות הנ"ל**, אנא פנו לועדה המחלקתית שלכם ו/או ליו''ר הועדה הפקולטתית – פרופ' נורית ירמיה במיל [yirmiyanurit@gmail.com](mailto:yirmiyanurit@gmail.com)

**מה ואיך מגישים?**

**הטפסים הנדרשים בבקשה לאישור אתי (נא למלא את כל הפרטים)**

1. את הטפסים ניתן למצוא כאן: <https://research.huji.ac.il/page/Ethics_Committee_Form>
2. טופס בקשה לאישור אתי: **יש לכתוב את שם החוקרים ואת כותרת המחקר בעברית ובאנגלית**.
3. טופס הסכמה מראש שאותו יש להכין בהתאם למחקר הספציפי (ההנחיות כלולות בטופס הבקשה).
4. אישור(ים) על השלמת ההכשרה האתית המקוונת. במקרה של תלמידי מ.א. ודוקט', נדרש גם אישור המנחה. **אנא שימו לב שכל עוזרי המחקר חייבים גם באישור על השלמת ההכשרה האתית**. יש לצרף את האישור המלא של כל חלקי ההכשרה. ניתן למצוא את ההוראות להשלמת ההכשרה האתית בהמשך המסמך.

**הוראות הגשה:  הגישו כל הטפסים בקובץ אחד. שם הקובץ באנגלית עם שם החוקר ותחילת כותרת המחקר.**

**הכשרה בקורס CITI**

החל משנה"ל תשע"ג כלל החוקרים באונ' העברית (חברי סגל אקדמי, מנחים, דוקטורנטים, מסטרנטים ותלמידי בוגר) שעוסקים במחקר בבני אדם חייבים לעבור קורס הכשרה מקוון ולהציג לוועדת האתיקה את האישור כי עברו הכשרה זו. פרטים והרשמה לקורס ההכשרה בלינק הבא:

<https://research.huji.ac.il/page/Experiments_Involving_Human_Subjects_Obligatory_Training_Hebrew>

**הוראות כניסה ושימוש בתוכנה**:

* ניתן ללמוד את הקורס ולעבור את ההכשרה מכל מחשב. היכנסו לאתר התוכנה: [www.citiprogram.org](http://www.citiprogram.org/)
* משתמשים חדשים הקליקו register
* בשדה 'Participating Institutions' בחרו Hebrew University of Jerusalem.
* מלאו פרטים אישיים ובחרו את המודול המתאים.
* הקורס Social Behavioral Basic Research הינו הכללי ביותר ומתאים לכל.
* לחצו ENTER להתחלה. הלימוד אורך כ-4 שעות. לאחר כל חלק ישנו שאלון שיש לעבור בציון 70 לפחות.
* ניתן לחזור על השאלון פעם אחר פעם עד להשגת הציון הנדרש.
* בסיום הקורס מונפקת תעודה שאותה יש להציג במלואה, כולל הציונים שהופקו, לוועדת אתיקה.

**בהצלחה,**

**פרופ' נורית ירמיה, יו"ר ועדת האתיקה הפקולטתית**